b'\n_START_ARTICLE_\nVestmanna\n_START_SECTION_\nMaantiede ja liikenne\n_START_PARAGRAPH_\nVestmanna on Streymoyn l\xc3\xa4nsiosassa, ja siell\xc3\xa4 on satama, jota pidet\xc3\xa4\xc3\xa4n F\xc3\xa4rsaarten parhaana luonnonsatamana. Ennen tunnelin rakentamista poikkesi V\xc3\xa1gariin menev\xc3\xa4 autolautta siell\xc3\xa4 vuosikymmeni\xc3\xa4._NEWLINE_Joulukuusta 2002 on V\xc3\xa1gartunneli yhdist\xc3\xa4nyt Streymoyn ja V\xc3\xa1garin, jossa on lentokentt\xc3\xa4. Lauttayhteys lakkautettiin tunnelin rakentamisen j\xc3\xa4lkeen.\n_START_SECTION_\nElinkeinohistoria\n_START_PARAGRAPH_\nVestmanna sai taloudellista merkityst\xc3\xa4 vuonna 1839, kun Kuninkaallinen monopolikauppa avasi siell\xc3\xa4 sivuliikkeen, jonka oli tarkoitus palvella Streymoyta ja V\xc3\xa1garvia. Tavarat kuljetettiin sielt\xc3\xa4 edelleen vuoren yli soutuveneell\xc3\xa4 ja jalan._NEWLINE_Vuonna 1897 rakennettiin venetelakka, ja ensisijaisesti se kunnosti kalastusveneit\xc3\xa4, joita siihen aikaan ostettiin Isosta-Britanniasta. Nykyisin telakka kuuluu p\xc3\xa4\xc3\xa4kaupunki T\xc3\xb3rshavniin. Vestmannassa on vesivoimala, joka on F\xc3\xa4rsaarten ensimm\xc3\xa4isi\xc3\xa4. Se saa veden vesialtaista, joihin ker\xc3\xa4t\xc3\xa4\xc3\xa4n sadevesi. Kunnallinen s\xc3\xa4hk\xc3\xb6voimala SEV rakensi vuonna 1950 F\xc3\xa4rsaarten suurimman vesivoimalan, ja vuonna 1986 tuli 80 prosenttia F\xc3\xa4rsaarten vesivoimasta siit\xc3\xa4. Nykyisin alueella on kolme vesivoimalaa.\n_START_SECTION_\nMatkailu\n_START_PARAGRAPH_\nPohjoisen lintukalliot ovat hyvin suosittu matkailukohde, jossa k\xc3\xa4yv\xc3\xa4t sek\xc3\xa4 lintumatkailijat ett\xc3\xa4 ulkomaiset turistit. Vestmannasta tehd\xc3\xa4\xc3\xa4n veneretki\xc3\xa4 Streymoyn koillisrannikon valtaville kallioille. Paras aika k\xc3\xa4yd\xc3\xa4 vuorilla on kes\xc3\xa4-hein\xc3\xa4kuu, jolloin F\xc3\xa4rsaarilla on miljoonittain merilintuja. Kauniiden vuorten lis\xc3\xa4ksi pitkin rannikkoa on my\xc3\xb6s luontaisia luolia. Niihin voi k\xc3\xa4yd\xc3\xa4 tutustumassa s\xc3\xa4\xc3\xa4n salliessa, jos oppaita on k\xc3\xa4ytett\xc3\xa4viss\xc3\xa4._NEWLINE_Vestmannalla on suurempiakin haasteita, kuten vuoren yli kulkeva vaellusreitti. Reitti on melko vaativa, ja retkelle on valmistauduttava ennen l\xc3\xa4ht\xc3\xb6\xc3\xa4 huolellisesti.'